Diari Oficial de la Generalitat Valenciana


Sumari del DOGV 5862, del 02-10-2008 (2008/10640)

RESOLUCIÓ de 9 de setembre de 2008, del president del Consorci Hospital General Universitari de València (CHGUV), per la qual es convoquen per a la seua provisió, pel sistema de lliure designació, dos places de la seua estructura directiva. Convocatòria LD/02/08.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5862

Data del DOGV
:   02-10-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/10563


Data del document
:   09-09-2008

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu
    * administració regional
    * professió administrativa

RESOLUCIÓ de 9 de setembre de 2008, del president del Consorci Hospital General Universitari de València (CHGUV), per la qual es convoquen per a la seua provisió, pel sistema de lliure designació, dos places de la seua estructura directiva. Convocatòria LD/02/08. [2008/10889]  
L'estructura orgànica del Consorci Hospital General Universitari de València (d'ara en avant CHGUV) compta amb llocs de caràcter directiu vacants que es considera oportú proveir per mitjà del sistema de lliure designació, d'acord amb els seus Estatuts i la resta de normativa d'aplicació.  
D'acord amb les competències atribuïdes per l'article 15.1 dels Estatuts refosos del Consorci per a la Gestió de l'Hospital General Universitari de València, aprovats per Conveni de 29 de març de 2006 subscrit entre la Conselleria de Sanitat i la Diputació de València, en relació amb l'apartat primer de l'Acord del Consell de Govern, de 12 de desembre de 2003, sobre delegació i atribució de competències, resolc:  
Primer. Objecte  
Convocar la provisió, per mitjà del sistema de lliure designació, de les places de l'estructura orgànica del CHGUV que s'especifiquen en l'annex II, d'acord amb les bases que es publiquen en l'annex I.  
Segon. Publicitat  
Publicar la convocatòria en el Diari Oficial de la Comunitat Valenciana.  
Tercer. Recursos  
La present resolució és definitiva en via administrativa. Les persones interessades podran interposar potestativament recurs de reposició davant del president del CHGUV en el termini d'un mes a comptar de l'endemà de la seua publicació; o recurs contenciós administratiu, en el termini de dos mesos, davant dels Jutjats Contenciosos Administratius de la ciutat de València, d'acord amb el que disposen els articles 109 i 110 de la Llei 30/1992, de Règim Jurídic de les Administracions Públiques i del Procediment Comú; i articles 8, 14 i 46 de la Llei 29/1998, Reguladora de la Jurisdicció Contenciosa Administrativa. Sense perjuí que s'utilitze qualsevol altre recurs que s'estime convenient segons dret.  
València, 9 de setembre de 2008.- El president del CHGUV i conseller de Sanitat: Manuel Cervera Taulet.  
ANNEX I  
Bases de la convocatòria  
1. Normes generals  
Les presents bases tenen com a objecte regular la provisió, per mitjà del sistema de lliure designació, de les places del CHGUV que s'especifiquen en l'annex II.  
2. Requisits que han de reunir els concursants  
2.1. Posseir la nacionalitat espanyola o de qualsevol altre estat membre de la Unió Europea, així com d'aquells estats a què, en virtut de tractats internacionals celebrats per la Unió Europea i ratificats per Espanya, s'aplique la lliure circulació de treballadors en els termes en què esta es troba definida en el Tractat Constitutiu de la Unió Europea, i tindre este dret conforme amb el que preveu el Decret 543/2001, de 18 de maig.  
2.2. Estar en possessió de la titulació requerida en relació amb les característiques del lloc a què es concursa, d'acord amb el que disposa l'annex II.  
2.3. Tindre la condició de personal laboral fix del CHGUV, funcionari de carrera de l'administració del Consell de la Generalitat Valenciana o estatutari fix dels Servicis de Salut (d'acord amb el que preveu l'annex II), i en este cas quedaran en la situació administrativa que els corresponga.   
2.4. No trobar-se inhabilitat per a l'exercici de funcions públiques, professionals o de la Seguretat Social.  
2.5. No excedir l'edat de 65 anys.  
3. Acreditació dels requisits  
Els requisits per a ser admesos hauran de reunir-se l'últim dia de termini de presentació d'instàncies i mantindre's al llarg de tot el procés.  
4. Sol·licituds  
4.1. Els interessats presentaran la sol·licitud de participació (sol·licitud provisió places singulars) que es publica en la web corporativa: http://chguv.san.gva.es/Paginas/AreaRRHH/GestionRRHH/InfoProcSel.asp, i la presentaran preferiblement en el Registre General del CHGUV (Av. Tres Creus, núm. 2 - 46350 de València), o per mitjà de qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant LRJPAC).  
4.2. El termini de presentació de sol·licituds serà de 20 dies comptadors a partir de l'endemà de la publicació d'esta convocatòria en el Diari Oficial de la Comunitat Valenciana.  
4.3. El domicili que figure en la instància serà el considerat a l'efecte de notificacions.  
4.4. Junt amb la sol·licitud tots els concursants hauran d'aportar la següent documentació, original o degudament compulsada:  
A) Document Nacional d'Identitat, certificació de naixement expedida pel Registre Civil corresponent, o document equivalent per als nacionals d'altres estats.  
B) Nomenament com a empleada pública o certificació del Registre de Personal, en els termes detallats en l'annex II, o titulació requerida en relació amb les característiques del lloc al que es concursa, o certificació acadèmica que acredite haver realitzat tots els estudis per a l'obtenció del títol i haver realitzat el depòsit per a la seua expedició. En el cas de titulacions obtingudes en l'estranger credencial que acredite l'homologació que corresponga.  
C) Currículum professional, en el que es resumisca la formació acadèmica, l'experiència professional i de gestió, així com documentació justificativa dels mèrits al·legats.  
5. Comissió de Valoració  
5.1. La Comissió de Valoració, que és l'òrgan col·legiat que té com a missió la valoració dels aspirants, estarà composta per les persones següents:  
Titulars  
President: Sergio Blasco Perepérez, director-gerent.  
Vocal 1: Rosario Calatayud Medina, directora economicofinancera.  
Vocal 2: Estrella García Ferrer, cap del Servici de Plantilles i Registre.  
Vocal 3: Fernando Gironés Penades, cap del Servici de Contractació.  
Secretari: Francisco Aucejo Planells, director de Recursos Humans.  
Suplents  
President: José Manuel Iranzo Miguélez, subdirector gerent.  
Vocal 1: Vicente Pastor Navarro, director d'Àrea d'Atenció Ambulatòria.  
Vocal 2: Rafael Paya Gómez, subdirector d'Assumptes Generals  
Vocal 3: Bernardino Giménez Santos, cap del Servici Juridic.  
Secretària: Margarita Torres Lloret, subdirectora de Gestió.  
5.2. La Comissió de Valoració tindrà la consideració d'òrgan col·legiat de l'administració i li serà aplicable el que disposa la LRJPAC.  
6. Desenrotllament del procés  
Finalitzat el termini de presentació, la Direcció de Recurs Humans del CHGUV traslladarà de les sol·licituds presentades a la Comissió de Valoració, a fi de que està realitze la valoració dels documents aportats pels concursants d'acord amb els aspectes següents:  
- Valoració del treball desenrotllat. Principalment l'exercici de llocs de treball que guarden similitud amb el contingut tècnic i especialització del lloc sol·licitat.  
Finalitzat el procés, la Comissió de Valoració traslladarà els resultats a la Direcció del CHGUV, que formalitzarà la corresponent proposta de nomenament. La proposta tindrà caràcter no vinculant, però l'òrgan competent haurà de motivar la no-adopció.  
7. Resolució i nomenament  
L'aspirant seleccionat serà nomenat mitjançant una resolució del president del CHGUV que serà publicada en el Diari Oficial de la Comunitat Valenciana.  
La convocatòria podrà ser declarada deserta, per acord motivat, quan no concórreguen aspirants idonis per al seu exercici.  
8. Incorporació al lloc de treball  
En la resolució de la convocatòria s'indicarà allò que corresponga en relació amb la incorporació al lloc de treball del personal seleccionat, i quedarà este en la situació administrativa que li corresponga segons la seua vinculació i règim jurídic de procedència.   
El personal nomenat per a l'exercici d'un lloc de treball pel procediment de lliure designació, podrà ser cessat discrecionalment per la mateixa autoritat que el va nomenar, sense perjudici de la previsió de l'article 84.3 de la Llei 7/2007, de l'Estatut Bàsic de l'Empleat Públic.  
9. Vinculació  
Les presents normes vinculen el Consorci Hospital General Universitari de València, la Comissió de Valoració i els que participen en este procés.  
ANNEX II  
Places que es convoquen  
1. Núm./Denominació: 73253 subdirector/a Planificació Econòmic Pressupostària de Recursos Humans  
Grup/Subgrup de titulació: A/  
Complement de destí: 28  
Forma de provisió: lliure designació  
Requisits: Personal laboral fix de les àrees de planificació i gestió administrativa del CHGUV; funcionaris de carrera d'administració general de l'administració del Consell de la Generalitat Valenciana, o personal estatutari (tècnics de la funció administrativa) del Sistema Nacional de Salut.  
Funcions:   
- Planificar, programar, dirigir i supervisar, i retre comptes dels resultats respecte de les funcions específiques pròpies o encomanades;  
- Dirigir i coordinar les unitats administratives dependents;  
- En general, les establides en el reglament organicofuncional del CHGUV i normes de desplegament.  
2. Núm./Denominació: 78844 subdirector/a Planificació de Recursos Humans  
Grup/Subgrup de titulació: A/  
Complement de destí: 28  
Forma de provisió: lliure designació  
Requisits: Personal laboral fix de les àrees de planificació i gestió administrativa del CHGUV; funcionaris de carrera d'Administració General de l'administració del Consell de la Generalitat Valenciana, o personal estatutari (tècnics de la funció administrativa) del Sistema Nacional de Salut.  
Funcions:   
- Planificar, programar, dirigir i supervisar, i retre comptes dels resultats respecte de les funcions específiques pròpies o encomanades;  
- Dirigir i coordinar les unitats administratives dependents;  
- En general, les establides en el reglament organicofuncional del CHGUV i normes de desplegament.